Na temelju odredbe članka 54. stavka 1. Zakona o ustanovama (NN 76/93, 29/97, 47/99, 35/08, 127/09), odredbe članka 98. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 68/18, 98/19), te odredbe članka 80. Statuta Osnovne škole Frane Petrića uz prethodnu suglasnost osnivača Primorsko-goranske županije (KLASA:022-04/20-01/17,URBROJ:2170/1-01-01/6-20-19 od 4.svibnja 2020.) Školski odbor Osnovne škole Frane Petrića , na 41. sjednici održanoj dana 14.svibnja 2020. godine, donio je sljedeće

**(I.) IZMJENE I DOPUNE**

**STATUTA OSNOVNE ŠKOLE FRANE PETRIĆA**

**Članak 1.**

U Statutu Osnovne škole Frane Petrića u članku 13. , stavku 2. riječi: „Uredu državne uprave u Primorsko-goranskoj županiji“ zamjenjuju se riječima: „upravnom tijelu županije nadležnom za poslove obrazovanja“.

**Članak 2.**

U članku 15. stavku 2. riječi: „utvrđuje Ured državne uprave u Primorsko-goranskoj županiji“ zamjenjuju se riječima: „utvrđuje upravno tijelo županije nadležno za poslove obrazovanja“.

**Članak 3.**

U članku 76. stavku 2. riječi: „donosi Ured državne uprave u Primorsko-goranskoj županiji“ zamjenjuju se riječima: „donosi upravno tijelo županije nadležno za poslove obrazovanja“.

**Članak 4.**

U članku 77. stavku 1. riječi: „a Ured državne uprave raspustiti“ zamjenjuju se riječima: „a nadležno upravno tijelo županije raspustiti“.

**Članak 5.**

U članku 104. stavku 1. točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa.“

**Članak 6.**

Članak 106. mijenja se i glasi:

„ U postupku odlučivanja o razrješenju ravnatelja na temelju odredbe članka 104. stavka 1. točaka 3. i 4. te članka 105. ovog Statuta, članovi Školskog odbora obvezni su utvrditi postojanje razloga i činjenica za razrješenje.

O prijedlogu za razrješenje ravnatelja članovi Školskog odbora odlučuju tajnim glasovanjem.“

**Članak 7.**

Članak 107. Statuta mijenja se i glasi: „Ravnatelj koji je razriješen može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje propisani Zakonom o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.“

**Članak 8.**

U članku 129., stavku 2. riječi: „koje je uputio Ured državne uprave u Primorsko –goranskoj županiji“ zamjenjuju se riječima: „koje je uputilo nadležno upravno tijelo županije.“

**Članak 9.**

U članku 130., stavku 2. riječi: „u skladu s rješenjem Ureda državne uprave u Primorsko-goranskoj županiji“ zamjenjuju se riječima: „u skladu s rješenjem nadležnog upravnog tijela županije“.

U stavku 3. riječi: „donosi Ured državne uprave u Primorsko-goranskoj županiji“ zamjenjuju se riječima: „donosi nadležno upravno tijelo županije“.

**Članak 10.**

U članku 132., stavku 3. riječi: „stručno povjerenstvo Ureda državne uprave u Primorsko-goranskoj županiji“ zamjenjuju se riječima: „stručno povjerenstvo nadležnog upravnog tijela županije“.

**Članak 11.**

U članku 134., stavku 2. riječi: „Ured državne uprave u Primorsko-goranskoj županiji na prijedlog“ zamjenjuju se riječima: „Upravno tijelo županije nadležno za poslove obrazovanja na prijedlog“.

**Članak 12.**

U članku 164. stavku 4. riječi: „izvijestiti Ured državne uprave u Primorsko-goranskoj županiji“ zamjenjuju se riječima: „izvijestiti upravno tijelo županije nadležno za poslove obrazovanja“.

**Članak 13.**

U članku 178., stavku 2. riječi: „izvješćuje Ured državne uprave u Primorsko -goranskoj županiji“ zamjenjuju se riječima: „izvješćuje upravno tijelo županije nadležno za poslove obrazovanja“.

**Članak 14.**

U članku 186., stavku 1. riječi: „i blagajnika“ brišu se.

U stavku 2. riječi: „i blagajnika“ brišu se.

U stavku 4. riječi: „i blagajnika“ brišu se.

**Članak 15.**

Članak 188. Statuta briše se.

**Članak 16.**

U članku 220. stavak 3. mijenja se i glasi : “Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.“

**Članak 17.**

U članku 230. riječi: „obavlja Ured državne uprave u Primorsko –goranskoj županiji“ zamjenjuju se riječima: „obavlja upravno tijelo županije nadležno za poslove obrazovanja“.

**Članak 18.**

Ove Izmjene i dopune Statuta stupaju na snagu danom objave na oglasnoj ploči Škole.

Predsjednik/ca Školskog odbora:

Mirjana Sušić,prof.

\_\_\_\_\_\_\_\_\_\_\_\_\_\_\_\_\_\_\_\_\_

**KLASA:012-03/20-01/01**

**URBROJ: 2213-25-02-20-4**

**Cres, 14.05.2020. godine**

Na ove Izmjene Statuta osnivač Primorsko - goranska županija dala je suglasnost KLASA:022-04/20-01/17URBROJ: 2170/1-01-01/6-20-19 od 4. svibnja 2020. godine.

Utvrđuje se da su Izmjene Statuta objavljene na oglasnoj ploči Škole dana 14. svibnja 2020. godine te da su tim danom stupile na snagu.

Ravnatelj:

Josip Pope,mag.prim.educ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_